قصيدة تذكرتها للشاعر رائد ابو فتيان مكتوبة, شعر شعبي, قصائد مكتوبة
شكد بعيني بعدج مرت وجوه
عدن وانتي ظليتي اعله بالي
المابي ريحتج ميمر ع البال
ماخونج جنت حتى بخيالي
وانتي اكبالي بس عينج ع الوياي
وبعدني اكبالج وصار ابدالي
استعجلتي تره الخنتيني وياه
اتعنالج لان.. فاركله غالي
الفرق مابين نيتي ونيته وياج
رادج للهو .. وردتج حلالي
راد براسج انتي يخلص الليل
وانا ردتج تصيرين ام جهالي
مابيه نقص جان النقص بيج
لان تردين واحد لا ابُالي
الطيب بكلشي الاول يصير
اذا ميخون ينذب عالتوالي
ذكي هو بكلامه بالغ وياج
وانه هم بالغت بس بدلالي..!
ولهسه اكول الطيبه ذله والغدر عاش
واشوفج وارجع لطبعي المثالي
لهسه وكلبي يمج ماله رداد
اجي كامل واردن صدري خالي
واحير الشافني مذلول مهيوب
نازل راسي لكن دمعي عالي
وبعد شيفيدني تصغرين بالعين
صغرتي وكبرت بعيني الليالي
ضعتي وشربت اجدامي الدرابين
واثر خطوه اعله بالج مابقالي
وياي ومو علي ثكلانه الوجوه
ميت يمشي بين الناس حالي
وطبعا ماكو واحد يضحك وياي
انا خليت واحد مابجالي..!
لسه وكلبي يمج ماله رداد
اجي كامل واردن صدري خالي
واحير الشافني مذلول مهيوب
نازل راسي لكن دمعي عالي..!